b'\n_START_ARTICLE_\nLok\xc4\x97n\xc4\x97li\xc5\xb3 piliakalnis\n_START_SECTION_\nPiliakalnis\n_START_PARAGRAPH_\nPiliakalni\xc5\xb3 kompleks\xc4\x85 sudaro du skirtinguose kaimuose ir skirtinguose Lokio krantuose \xc4\xafrengti piliakalniai ir pap\xc4\x97d\xc4\x97s gyvenviet\xc4\x97 prie j\xc5\xb3. Lok\xc4\x97n\xc4\x97li\xc5\xb3 piliakalnis yra 250 m \xc4\xaf pietry\xc4\x8dius nuo Gud\xc5\xbeioni\xc5\xb3 piliakalnio, Lokio kairiajame krante (dabar ties piliakalniu yra tvenkinys), de\xc5\xa1iniojo Neries kranto auk\xc5\xa1tutin\xc4\x97s terasos atragyje. Duomen\xc5\xb3 apie piliakaln\xc4\xaf nedaug, nes visa aik\xc5\xa1tel\xc4\x97 ir dalis pylimo Lokio paplauti nugriuvo dar iki XX a. vidurio. Aik\xc5\xa1tel\xc4\x97 buvusi pailga vakar\xc5\xb3 \xe2\x80\x93 ryt\xc5\xb3 kryptimi. Jos rytiniame gale buvo supiltas 3 m auk\xc5\xa1\xc4\x8dio, 14 m plo\xc4\x8dio pylimas, kurio i\xc5\xa1orinis 5 m auk\xc5\xa1\xc4\x8dio \xc5\xa1laitas leidosi \xc4\xaf 12 m plo\xc4\x8dio, 1,2 m gylio griov\xc4\xaf. \xc5\xa0laitai stat\xc5\xabs, iki 30 m auk\xc5\xa1\xc4\x8dio._NEWLINE_Piliakalnio liekanos buvo nuolat ardomos \xc5\xa1iaurinio \xc5\xa1laito erozijos, tod\xc4\x97l 1998-1999 m. jos buvo visi\xc5\xa1kai i\xc5\xa1tirtos. Dabar likusi tik lapuo\xc4\x8diais med\xc5\xbeiais apaugusi piliakalnio vieta su po tyrim\xc5\xb3 i\xc5\xa1plok\xc5\xa1t\xc4\x97jusia pylimo vieta, toliau tebegri\xc5\xabvan\xc4\x8dia Lokio upelio pus\xc4\x97n. Lietuvos Respublikos Vyriausyb\xc4\x97s nutarimas d\xc4\x97l paskelbimo kult\xc5\xabros paminklu \xe2\x80\x93 1998-05-19; Nr.612. Paminklo teritorijos plotas 102 000 m\xc2\xb2. I\xc5\xa1matavimai: 550 m ilgio \xc5\xa1iaur\xc4\x97s ryt\xc5\xb3 \xe2\x80\x93 pietvakari\xc5\xb3 kryptimi ir iki 270 m plo\xc4\x8dio._NEWLINE_Pietin\xc4\x97je pap\xc4\x97d\xc4\x97je 5 ha plote yra pap\xc4\x97d\xc4\x97s gyvenviet\xc4\x97.\n_START_SECTION_\nAplinkiniai piliakalniai\n_START_PARAGRAPH_\nGud\xc5\xbeioni\xc5\xb3 piliakalnis 0,25 kmPaber\xc5\xbe\xc4\x97s piliakalnis 3 km_NEWLINE_Normaini\xc5\xb3 piliakalnis 15 kmPiliakalni\xc5\xb3 piliakalnis (Jonava) 16 kmVik\xc5\xabn\xc5\xb3 piliakalnis 36 kmSli\xc5\xbei\xc5\xb3 piliakalnis 16 km_NEWLINE_Dubi\xc5\xb3 piliakalnis 13 kmLaukagali\xc5\xb3 piliakalnis 2,5 kmBijautoni\xc5\xb3 piliakalnis 29 kmPadaig\xc5\xb3 piliakalnis 6,5 km_NEWLINE_Ruklos piliakalnis 6 km'